cyanic-selkie/wikianc huggingface dataset:
Hidayət Səfərli
Həyatı
Hidayət Səfərli 5 fevral 1932-ci ildə Naxçıvan Muxtar Respublikasının Babək rayonunun Şəkərabad kəndində anadan olmuşdur. Anası Hökümə xanım məşhur Ordubad xanı Mirzə Mehdiqulu xanın qızıdır. Hidayət Səfərlinin ailəsi Dünya şöhrətli alim Nəsirəddin Tusi nəslinə aiddir. Atası isə Naxçıvanın tanınmış xanı olan Səfər xanın oğludur.
"Radio mənim həyatımdır" deyən Hidayət Səfərli ömrünün radioda, mikrafon önündə keçməsinə, saçlarının bu yolda ağarmasına heyfslənməmişdir. Silsilə müsahibələr "Yaz dumanı qar gətirər, qız dumanı qar gətirər", "Arazla Kür görüşəndə", "Doqquz iqlim qurşaqlı Vətənim", "Xəzər tükənməz sərvətimizdir" və s. mövzularda reportajlar bu gündə yaddaşlardan çıxmır.
Ulu Öndər Heydər Əliyev Azərbaycana rəhbərlik etdiyi 1969–1982-ci illər rayonlara səfəri zamanı kənd əməkçiləri ilə görüşlərində Hidayət Səfərli də müşayiət etmiş və silsilə reportajlar hazırlamışdır. Həmin lent yazıları bu gün də Azərbaycan Radiosunun qızıl fondunda saxlanılır. Mətbuatda uzun illər səmərli fəaliyyətinə görə Azərbaycan Respublikasının Əməkdar Jurnalisti Fəxri adına layiq görülmüş, "Ustaq Sənətkar" Jurnalist mükafatı ilə təltif edilmişdir. Hidayət Səfərli Prezident taqaüdçüsü olmuşdur.
Hidayət Səfərli 16 fevral 2013-cü ildə Bakı şəhərində vəfat etmişdir.
Natəvan İsmayılova
Həyatı
Natəvan İsmayılova 2002-ci ildə Bakı Musiqi Akademiyasının magistraturasını bitirmişdir. Hələ Musiqi Akademiyasının tələbəsi ikən istedadlı və ümidverən bir vokalçı kimi teatrda fəaliyyətə başlayan Natəvan İsmayılova artıq opera səhnəsində Dilbər ("Sevil"), Gülçöhrə ("Arşın mal alan"), Gülzar("Şah İsmayıl"), Gülnar ("Vaqif"), Natəvan ("Natəvan") kimi aparıcı partiyaları böyük ustalıqla ifa edir.
Natəvan İsmayılova həm də Azərbaycan Dövlət Kamera orkestri və Dövlət Xor kapellası ilə bir çox konsertlərdə maraqlı proqramla çıxış edir. Gənc vokal ustası Almaniya, Şimalı Kipr, Türkiyə, BƏƏ-də və s. ölkələrdə qastrol səfərlərində olmuşdur.
Ülvi Qulamlı
Ülvi Şahin oğlu Qulamlı (24 may 1994; Mingəçevir, Azərbaycan — 20 oktyabr 2020; Ağdərə, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Ülvi Qulamlı 1994-cü il mayın 24-də Mingəçevir şəhərində anadan olub. 2011-2012-ci illərdə Mingəçevir şəhərində 13 nömrəli tam orta məktəbdə təhsil alıb.
Hərbi xidməti
Ülvi Qulamlı 2012-2014-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2018-ci ildən isə müddətdən artıq həqiqi hərbi xidmət qulluqçusu olaraq xidmət edirdi.
Azərbaycan Ordusunun kiçik çavuşu olan Ülvi Qulamlı 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Ülvi Qulamlı oktyabrın 20-də Ağdərə istiqamətində şəhid olub. Mingəçevir şəhərinin Şəhidlər Xiyabanında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ülvi Qulamlı ölümündən sonra "Vətən uğrunda" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Ülvi Qulamlı ölümündən sonra "Laçının azad olunmasına görə" medalı ilə təltif edildi.
NGC 6547
NGC 6547, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. S0-a tipli. tərəfindən ildə  ölçülü  vasitəsilə kəşf edilmişdir.
Ayğırçəmən-i Ülya (Bostanabad)
Ayğırçəmən-i Ülya və ya Yuxarı Ayğırçəmən — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 88 nəfər yaşayır (18 ailə).
Fəthabad (Bicar)
Fəthabad və ya Qara Saqqal — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 121 nəfər yaşayır (23 ailə). Əhalisini azərbaycan türkləri və kürdlər təşkil edir.
Eyler inteqralları
1.Qamma-funksiya
x>0 olduqda
.
Medianın İnkişafı Agentliyi
Azərbaycan Respublikasının Medianın İnkişafı Agentliyi (MEDİA) ― Azərbaycan Respublikası Prezidentinin "Azərbaycan Respublikasında media sahəsində islahatların dərinləşdirilməsi haqqında" 2021-ci il 12 yanvar tarixli 1249 nömrəli Fərmanı ilə yaradılmışdır.
Eyler inteqralları
1.Qamma-funksiya
Qamma-funksiya sının əsas xassəsi
düsturu ilə ifadə olunur.Əgər n natural ədəddirsə, onda
2.Tamamlama düsturu
x tam ədəddən fərqli olduqda
.
Bu düstur arqument in mənfi qiymətləri üçün qamma-funksiyasını təyin etməyə imkan verir.
3.Beta-funksiya
x>0 və y>0 olduqda
,
Məhəmmədiyyə (Məskər)
Məhəmmədiyyə — Əlcəzairdə Məskər vilayətində şəhər və kommuna. Məhəmmədiyyə Məskər şəhərinin şimalında və Məstağanəm şəhərinin cənubunda yerləşir. Şəhərdə elektrotexnika və elektronika istehsalı üçün maşınqayırma zavodu var. Məhəmmədiyə Fransanın müstəmləkəsi olduğu dövrdə Perreqo adı ilə Roma dövrünə aid Kastra-Nova şəhərinin xarabalıqları üzərində qurulmuşdur.
Take Asay
və ya Takonanna – Saxalin aynucası dilini ana dili kimi danışan sonuncu şəxs.
Həyatı
thumb|Take Asayın doğulduğu [[Otasu kəndi.]] Take Asay 1902-ci ildə Saxalinin qərb sahilində yerləşən Otasu kəndində doğulmuşdur. Atasının adı Çikiyupi Yamada (aynu dilində Şupo), anasının adı Tetsuko (aynu dilində Tekakunkema) idi. Doğumundan qısa müddət sonra atası, 18 yaşında isə anası xəstəlikdən ölmüşdür. Gənc yaşında olarkən görmə qabiliyyətini itirmişdir. Valideynlərinin ölümündən sonra Otasunun 4 kilometr şimalında yerləşən Rayçişikada yaşayan qohumlarının yanına köçmüş və Saxalin aynucasını dilinin Rayçişika dialektində səlis danışa bilmişdir. Burada Masaru Asay ilə evlənmişdir.
İkinci dünya müharibəsindən sonra Hokkaydoda yaşamağa başlamış, 1961-ci ildə əri ölmüşdür. 1974-cü ildə Hokkaydonun Monbetsu şəhərində yerləşən qocalar evində yaşamağa başlamışdır. Uşaqlıq yolu xərçəngindən əziyyət çəkdiyi üçün 1993-cü ilin mayında Sapporoda yerləşən xəstəxanaya aparılmış, 30 aprel 1994-cü ildə ölmüşdür.
Aynu dili
Aynu dilini araşdıran alimlər 1984-cü ildə Asay ilə tanış olmuşdurlar. O, ölümünə qədər Pilsudski Tədqiqat Layihəsinə töhfə vermişdir. Ölümündən sonra Saxalin aynucası ölü dil hesab olunmuşdur. Onun töhfələri aynu dili tədqiqatları üçün əhəmiyyətli hesab olunur.
Bethoven-Haydn-Motsart Abidəsi
Bethoven-Haydn-Motsart Abidəsi 1904-cü ildə Lüdviq van Bethoven, Yozef Haydn və Volfqanq Amadey Motsartın şərəfinə Rudolf və onun oğlu Volfqanq Zimerinq tərəfindən hazırlanmış abidədir. Abidə 10 metr hündürlüyündə və 3 hissədən ibarətdir. Abidənin birinci üzündə Volfqanq Amadey Motsart, ikinci üzündə Lüdviq van Bethoven, üçüncü üzündə isə Yozef Haydn təsvir edilmişdir. İkinci dünya müharibəsi zamanı abidə ciddi zədə alsada sonradan bərpa edilmişdir. Abidə Berlin şəhərinin Tirqarten parkında yerləşir və II Vilhelmin tapşırığı əsasında tikilmişdir.
Makalpinlər
thumb|Makalpinlər sülaləsinin hakimiyyətinin ilk dövrlərində [[Şotlandiyanın xəritəsi.]] Makalpinlər və ya Alpinlər  — 841-ci ildən 1018-ci ilə qədər Dal Riada, Alba, Piktaviya (843-cü ildən) və Stratklayd (889-cu ildən) kral sülaləsi. Sülalənin qurucusu Dal Riada ilə Piktaviyanı bir araya gətirmiş və Alba krallığını qurmuş Kennet mak Alpindir. Daha sonra Alba krallığı ilə Stratklayd krallığı birləşmiş və Şotlandiya krallığını qurmuşdur. 1034-cü ildə sülalə yeni bir kişi üzvü olmadığından süquta uğramışdır. Makalpinlərdən sonra Şotlandiyaya ardıcılıq olaraq, Dankeld sülaləsi, Morey sülaləsi, Balliol sülaləsi, Bryus sülaləsi və Stüartlar sülaləsi rəhbərlik etmişdir.
Göygöl (Ordubad)
Göygöl — Azərbaycanın Ordubad rayonunda şirinsulu, axarlı göl.
Zəngəzur silsiləsinin cənub yamacında, 3065 metr yüksəklikdədir. Sahəsi 1,5 hektar, dərinliyi 6.5 metrə qədərdir. Nürgüt kəndi yaxınlığında yerləşən gölün suyu ilin bütün fəsillərində yağan qar və yağışdan, həmçinin gölün ortasında qaynayan bulaqlardan qidalanır. Suyu şəffaf göyümtül rəngə çaldığına görə belə adlandırılmışdır.
Calal Ağakişiyev
Calal Ağakişiyev - Ağakişiyev Calal Cavanşir oğlu (3 mart 1949,Füzuli rayonu) – Azərbaycanın tibb alimi,dermatoveneroloq, tibb elmləri doktoru (1992), professor(1994),Azərbaycan Respublikasının Əməkdar həkimi(1991).
Həyatı və təhsili
Qarabağın məşhur Əmirbəylilər nəslinin Ağakişibəylilər soyundan olan Calal Cavanşir oğlu Ağakişiyev 3 mart 1949-cu ildə həkim ailəsində anadan olmuşdur. İlk təhsilini 1956-1966-cı illərdə Füzuli şəhərində orta məktəbdə almışdır. Ailə ənənəsini davam etdirərək, 1967-ci ildə N.Nərimanov adına ADTİ-nin müalicə-profilaktika fakültəsinə daxil olmuş və 1973-cü ildə həmin institutu bitirmişdir. İnstitutda təhsil almaqla yanaşı, Respublika Dəri-Zöhrəvi Dispanserində orta tibb işçisi kimi çalışmış, 1975-1980-ci illərdə isə həmin dispanserdə həkim-ordinator vəzifəsində işləmişdir ..
Əmək fəaliyyəti
Dermatologiya elminin sirrlərinə dərindən yiyələnmək həvəsilə 1975-ci ildə Moskva şəhərinə gəlmiş, təhsilini davam etdirmək üçün 1976-cı ildə Moskva şəhərində Mərkəzi Elmi-Tədqiqat Dəri-Zöhrəvi Xəstəlikləri İnstitutuna məqsədli aspiranturaya daxil olmuşdur. O, 1981-ci ildə «İmmunoloji göstəricilərin dinamikası nəzərə alınmaqla, ekzemalı və neyrodermitli xəstələrin spesifik və qeyri-spesifik desensibilizasiya metodları ilə müalicəsi» adlı namizədlik dissertasiyasını uğurla müdafiə etmişdir. 1981-ci ildə Ə.Əliyev adına Azərbaycan Dövlət Həkimləri Təkmilləşdirmə institutunun dermatovenerologiya kafedrasına dəvət edilmiş və assistent vəzifəsinə seçilmişdir. Kafedrada işə başladığı müddətdən C.Ağakişiyev özünü potensial elmi işçi, yüksək ixtisaslı həkim, savadlı pedaqoq, intizamlı və bacarıqlı kadr kimi tanıtmışdır. 1987 – 1988-ci illərdə kafedrada dosent vəzifəsində fəaliyyət göstərmiş, 1989-cu ildə ildən isə kafedraya rəhbərlik ona həvalə olunmuşdur. Həmin illərdə kafedranın elmi istiqamətinə uyğun olaraq C.C.Ağakişiyev Azərbaycanda neft sənayesinin inkişafı ilə əlaqədar peşə amillərinin bu sahədə çalışan işçilərə təsirini öyrənmək məqsədilə tədqiqatlar aparmış, neft və neftayırma məhsullarının dəridə törətdiyi patologiyaları müasir səviyyədə araşdırmışdır. SSRİ EA-nın Əmək Gigiyena və Peşə xəstəlikləri institutu və D.Mendeleyev adına Moskva Kimya-Texnologiya institutunun əməkdaşları ilə birgə eksperimental tədqiqatlar aparmış və nəticədə ixtiralara görə müəlliflik şəhadətnaməsi almışdır. C.C. Ağakişiyev 1992-ci ildə Moskva şəhərində «Neftayırma sənayesi məhsullarının fəhlələrdə dəri patologiyasının inkişafına təsiri və kompleks müalicə-profilaktika tədbirləri» mövzusunda dissertasiya müdafiə edərək, tibb elmləri doktoru alimlik dərəcəsi almışdır.
Elmi fəaliyyəti
Onun rəhbərliyi altında Azərbaycanda mövcud iqtisadi-sosial və epidemioloji vəziyyətlə bağlı zöhrəvi xastəliklərin ciddi artımı ilə əlaqədar 1994-cü ildən etibarən kafedranın elmi istiqaməti dəyişdirilmiş və yeni aktual bir mövzuda – «Cinsi yolla keçən xəstəliklərin yayılmasına regional epidemioloji və sosial faktorların təsiri nəzərə alınmaqla, kompleks müalicə -profilaktika tədbirləri proqramının işlənib hazırlanması» istiqamətində mühüm işlər görülmüşdür. Son illər kafedrada respublikamızın müxtəlif regionlarında irsi və nadir rast gəlinən dəri xəstəliklərinin araşdırılması və müalicəsinə dair maraqlı tədqiqat işləri aparılmış, dəri və zöhrəvi xəstəliklərin terapiyasında təbii, qeyri-ənənəvi müalicə üsulları, fizioterapiya tədbiq olunmaqla, yeni, daha səmərəli metodlar işlənib hazırlanmışdır. İstedadlı alim, respublikamızın hüdudlarından kənarda keçirilən beynəlxalq konqress və simpoziumlarda dəfələrlə müxtəlif aktual mövzularda çıxışlar etmişdir. C.C.Ağakişiyev 140-dan artıq elmi əsərin, metodik tövsiyə və göstərişlərin, bir neçə monoqrafiya və ixtiraların müəllifidir. Səhiyyədə göstərdiyi səmərəli xidmətlərinə görə «Azərbaycan Respublikasının Əməkdar Həkimi» fəxri adına layiq görülmüş, SSRİ Tibb EA-nın Venerologiya üzrə elmi şurasının plenum üzvü, CYKX qarşı mübarizə aparan SANAM assosiyasının fəxri heyət üzvü, 1992-ci ildən Beynəlxalq Türkdilli dermatoveneroloqlar elmi cəmiyyətinin idarə heyətinin üzvü 1994-cü ildən isə Nyu-York Elmlər Akademiyasının üzvü seçilmişdir. Son illərdə etdiyi yüksək nailiyətlərə görə ABŞ Bioqrafiya İnstitutu onu «2000-ci İlin Adamı» elan etmişdir. Professor C.C.Ağakişiyevin rəhbərliyi altında 4 namizədlik 2 doktorluq dissertasiyası uğurla müdafiə olunmuşdur. C.Ağakişiyev Azərbaycan DHTİ-ndə fəaliyyəti dövründə Həmkarlar komitəsinin sədri, Azərbaycan Səhiyyə Nazirliyinin elmi tibbi şurasının üzvü, «Sağlamlıq» elmi-praktik jurnalının redaksiya heyətinin üzvlüyündə də olmuşdur
Elmi əsərləri
1.	Dermatologiya (F.Mahmudov-Baş Redaktor) Azərbaycan Respublikası Səhiyyə Nazirliyi / Azərbaycan Tibb Universiteti «Dəri-zöhrəvi xəstəliklər - I», Dərslik .Bakı- 2022. səhifə - 405 .«Apostrof-A» nəşriyatı. «Victory» mətbəəsi. İSBN 978-9952-562-22-4 Çapa imzalanıb 05.09.2022 Formatı 70x50\32 ofset çap. Tiraj 500 ədəd. C.Ağakişiyev - Rəyçi
2.	Azərbaycanın təbii amilləri ilə dəri və cinsi sfera xəstəliklərin müalicəsi «Həkimlər üçün praktik təlimat» Azərbaycan Respublikası Səhiyyə Nazirliyi BSU «Kitab Aləmi» nəşriyyatı. Ünvan Bakı. S.Rüstəm 25. Yığıma verilib 15.06.2003 Çapa imzalanıb 10.07.2003 Format 84x108\32 Sifariş 22 Tiraj 200 əd. C.Ağakişiyev – həmmüəllif.
3.	Azərbaycan Respublikası ETM «Təfəkkür» Universitetinin nəşri. Elmi, İctimai-siyasi  jurnal 1 (3-4), 2001-ci il Yığılmağa verilmiş 13.12.2000 .Çapa imzalanmış 10.01.2001. 84x108 1\16 kağız vərəqi. Sifariş 57. Tiraj 500 .Bakı Təbriz küç.- 19. C.Ağakişiyev «İpək Yolunun xəstəliyi Bexçet Sindromu haqqında mülahizələr» - məqalə. 33-cü səhifə
4.	Sağlamlıq Elmi-praktiki jurnalı N-3 Bakı 1999 Azərbaycan Respublikası Səhiyyə Nazirliyi Bakı şəhəri Bakıxanov küç 23 Qarabağ Əlillər Cəmiyyətinin mətbəəsi. Sertifikat N-91 İSBN 5-8035-0168-9 C.Ağakişiyev – Redaksiya heyətinin üzvü \ Ağakişiyev Calal Cavanşir oğlu 50 İl – məqalə 60-cı səhifə
5.	Azərbaycanın Tanınmış 100 Həkimi (Ensiklopedik Nəşr) «Vektor» Beynəlxal Elm Mərkəzi AZƏRNƏŞR qrifi ilə `147 səhifə İSBN 5-552-01797-8 Bakı 2001 C.Ağakişiyev barədə - 28-ci səhifədə məqalə
6.	Azərbaycanın görkəmli təbibləri (Şövkət Hüseynova) III Kitab İSBN 5-552-00246-6 Bakı 2001 Çapa imzalanıb 15.05.2001 Format 60x84 1\16 Həcmi 7,5 ç.v. Sifariş 27 Tiraj 300. C.Ağakişiyev barədə 40-cı səhifədə məqalə
Patent və İxtiraları
1.	Azərbaycan Respublikası Dövlət Elm və Texnika Komitəsi PATENT P 990104 İxtiranın adı - «Xroniki saplinqooforitlərin müalicə üsulu» Ərizənin N-si - 96/000841 İlkinlik tarixi - 27 avqust 1996-cı il \ 05 iyul 1999-cu il tarixdə Dövlət reyestrində qeydiyyata alınıb İmzalanıb - Komitənin sədri və Patent lisenziya idarəsinin rəisi.
2.	Azərbaycan Respublikası Dövlət Elm və Texnika Komitəsi - PATENT İ 990135 İxtiranın adı - «Xroniki uretroqen prostatitlərin müalicə üsulu». Ərizənin N-si - 95/000562 İlkinlik tarixi - 28 mart 1995-ci il \ 27 sentyabr 1999-cu il tarixdə Dövlət reyestrində qeydiyyata alınıb. İmzalanıb - Komitənin sədri və Patent lisenziya idarəsinin rəisi.
3.SSRİ Dövlət Elm və Texnika Komitəsi yanında SSRİ Dövlət İxtiralar və Kəşflər Komitəsi (Qoskomizobreteny) Müəllif Hüququ Sertifikatı N 1683751 SSRİ Hökumətinin verdiyi səlahiyyət əsasında Dövlət İxtira Komitəsi bu ixtiraçıya ixtira sertifikatını verdi: "Əllərin dərisini furfuroldan qorumaq üçün krem" Ərizəçi: Moskva Kimya-Texnoloji İnstitutu. D.I.Mendeleyev Ərizə 4715416 İxtira Prioriteti 06 iyul 1989-cu il SSRİ İxtiraların Dövlət Reyestrində qeydiyyata alınıb - 15 iyun 1991-ci ildə Müəlliflik hüququ şəhadətnaməsinin qüvvəsi bütün SSRİ ərazisini əhatə edir. Komitənin sədri və şöbə müdiri tərəfindən imzalanıb.
(СССР Государственный Комитет по Изобретениям и Открытиям при Государственном Комитете СССР по Науке и Технике (Госкомизобретений) Авторское Свидетельство N 1683751 На основании полномочий, представленных Правительством СССР, Госкомизобретений выдал настоящее авторское свидетельство на изобретение: «Крем для защиты кожи рук от фурфурола» Заявитель: Московский Химико-Технологический Институт им. Д.И.Менделеева Заявка 4715416 Приоритет изобретения 06 июля 1989 г. Зарегистрировано в Государственном Реестре изобретений СССР 15. 06. 1991 г. Действие авторского свидетельства распространяется на территорию всего Союза ССР Подписано Председателем Комитета и Начальником отдела)
Təltifləri
Sertifikat və Şəhadətnamələr:
1.	Azərbaycan Respublikası Prezidentinin 11 iyul 1991-ci il Fərmanı ilə Azərbaycan Respublikasının Əməkdar Həkimi fəxri adı. Vəsiqə N-si 324.
2.	Российская Общественная Организация «Мужское Здоровье». Сертификат о принятии участия в 23-м Конгрессе «Мужское Здоровье» и получении 13 зачетных единиц в рамках системы непрерывного медицинского образования. Индивидуальный Код подтверждения – Х6А1-NZR2VJ67.Подписан Президентом РОО «Мужское Здоровье» Академиком РАН, профессором Камаловым А.А. ("Kişi Sağlamlığı" Rusiya İctimai Təşkilatı 23-cü “Kişi Sağlamlığı” Konqresində iştirak və davamlı tibb təhsili sistemi çərçivəsində 13 kreditin alınması barədə Sertifikat.Fərdi təsdiq kodu - Х6А1-NZR2VJ67 “Kişi sağlamlığı” RİT-nın Prezidenti, REA-nın Akademiki, professor Kamalov A.A. tərəfindən imzalanmışdır).
3.	Общероссийская Общественная Организация «Российское Общество Дерматовенерологов и Косметологов» .Сертификат участника 24-го Всероссийского Съезда Дерматологов и Косметологов. 15-18 мая 2018 г. Подписан Президентом РОДВК Академиком РАН, профессором – Кубановым.А.А. ("Rusiya Dermatoveneroloqlar və Kosmetoloqlar Cəmiyyəti" Ümumrusiya İctimai Təşkilatı. 15-18 may 2018-ci il. 24-cü Ümumrusiya Dermatoloqlar və Kosmetoloqlar Konqresində iştirakı. Sertifikat. RODVK-nın prezidenti, REA Akademiki, Professor - Kubanov.A.A. tərəfindən imzalanmışdır).
3.	Профессиональная Ассоциация Андрологов России. Сертификат участника 13-го конгресса 23-25 мая 2018 г.Подписан Президентом Профессиональной Ассоциации Андрологов России Главным урологом Московской области Шепелевым П.А. (Rusiya Androloqlarının Peşəkar Assosiasiyası, 23-25 may 2018-ci il, 13-cü Konqresdə iştirakının Sertifikatı. Rusiya Androloqlarının Peşəkar Assosiasiyasının Prezidenti, Moskva Vilayətinin Baş Uroloqu Şepelev P.A. tərəfindən imzalanmışdır).
6.	One of the major and leading authorities on the biographies of distinguished individuals worldwide The American Biographical Institute USA (Established 1967), does hereby proclaim that Jalal Aghakishiyev has been selected "Man of the Year 2000" based on his outstanding accomplishments to date and the noble example, he has set for his peers and entire community. Sanctioned by The American Biographical Institute and its Board of International Research Registrar and Member, Governing Board of Editors (Dünya miqyasında görkəmli şəxslərin tərcümeyi-halı ilə bağlı əsas və aparıcı orqanlardan biri ABŞ-nin Amerika Bioqrafiya İnstitutu (1967-ci ildə yaradılmışdır) Görkəmli şəxsiyyətlərin fəaliyyətinə  görə "2000-ci İlin Adamı" seçilməsinə görə  Şəhadətnaməsi.ABİ Beynəlxalq Tədqiqatlar Şurasının Katibi və Rəhbər Redaktorlar Şurasının üzvü tərəfindən imzalanmışdır.
Üzv olduğu qurumlar
1. The New York Academy of Sciences/ Founded 1817. In recognition and certification of being elected an active member of this academy / May 1994.Signed by President and Secretary treasurer. (Nyu-York Elmlər Akademiyası (1817-ci ildə yaradılmışdır). Bu akademiyanın fəal üzvü seçilməyi barədə Şəhadətnamə / May 1994.Prezident və Xəzinədar Katib tərəfindən imzalanıb). 2.	Azərbaycan Respublikası Əsilzadələr Məclisi. Bu sənəd sahibinin və onun nəslinin bütün üzvlərinin Əsilzadələr Məclisinin üzvü olduqlarını təsdiq edir. Şəhadətnamə N 534
Limli (Biləsuvar)
Limli — İranın Ərdəbil ostanının Biləsuvar şəhristanı ərazisinə daxil olan kənd.
Otokar Cobra
Otokar Cobra Otokarın araşdırma və inkişaf etdirmə qrupu tərəfindən silahlı qüvvələrin zirehli təkərli vasitə ehtiyacı istiqamətində ən uyğun həlli təmin etmək üzrə inkişaf etdirilmişdir.
Cobra, yaxşı bir ballistik qoruma ilə yanaşı, eyni platformanın fərqli vəzifələrə adaptiv olması ilə tanınır. Oxşar gövdə və infrastruktur üzərinə hazırlandığı üçün bir çox model və tip üçün baxım və xidmətdə böyük asanlıq təmin etməkdədir. Fərqli istifadə məqsədləri üçün çıxarılmış fərqli maşınlarlarda belə ana quruluşun eyni qalması baxım, təmir və ehtiyat hissədə də böyük qənaət təmin etməsi, Cobranı bir çox ordunun seçim etdiyi zirehli nəqliyyat vasitəsi etməkdədir.
İlk dəfə 2008-ci ildə Rusiya-Gürcüstan müharibəsində Gürcüstan Silahlı Qüvvələri tərəfindən istifadə edilmişdir.
Cobra II
thumb|center|300px|Otokar Cobra II IDEF 2019-da
Mövcud Cobra-nın daha da inkişafı olan Cobra II (türk. Kobra II) Türkiyənin Otokar şirkəti tərəfindən dizayn edilmiş və istehsal edilmiş həvəskar taktiki avtomobildir. Cobra II 4x4 təkərli zirehli avtomobildir və sürücü və komandir daxil olmaqla doqquz personal üçün tutumuna malikdir. O, əldəqayırma partlayıcı qurğular və minalardan gələn təhlükələrə qarşı yüksək səviyyədə qorunma xüsusiyyətinə malikdir. Onun müxtəlif funksiyaları arasında təhlükəsizlik və sülhməramlı əməliyyatlar və sərhəd mühafizəsi var. Kadr daşıyıcısı modul dizaynı sayəsində istifadəçinin müxtəlif təhlükəsizlik tələblərinə uyğun olaraq müxtəlif versiyalarda istehsal edilə bilər.
Taktiki personal daşıyıcısının ümumi uzunluğu 5,6 m (18 fut), eni 2,5 m (8 fut 2 düym) və hündürlüyü 2,2 m (7 fut 3 düym) təşkil edir. Run flat, CTIS, kondisioner sistemi, işıqlandırma sistemi və yedəkləmə gözü avtomobilin standart avadanlıqları arasındadır. O, əlavə olaraq özünü bərpa edən bucurqad, KBRN filtrasiya dəsti, avtomatik yanğınsöndürmə sistemi, naviqasiya sistemi, domofon sistemi və köməkçi enerji bloku ilə təchiz oluna bilər. O, isteğe bağlı olaraq 30 mm-ə qədər pulemyot və ya qumbaraatandan ibarət uzaqdan idarə olunan silah sistemi (RCWS) ilə təchiz oluna bilər.
Türkiyə Silahlı Qüvvələrində və təhlükəsizlik qüvvələrində xidmət edir. O, həmçinin bir sıra digər ölkələr və BMT tərəfindən sülhməramlı missiyalarda istifadə olunur. Suriya-Türkiyə səddində patrul etmək üçün istifadə edilən zirehli maşının hazırlanması Avropa İttifaqı tərəfindən maliyyələşdirilib. İlk dəfə 2013-cü ilin may ayında təqdim edildi.
İlk dəfə IDEF 2013 sərgisində nümayiş etdirilən Cobra II Cobra-nın daha ağır zirehli varisidir. Cobra II, sələfindən təxminən iki dəfə çox olan döyüş çəkisinə malikdir və bir qədər geniş, daha uzun və hündürdür.
Standart avadanlığa arxa görüntü kamerası, termal ön kamera, kondisioner sistemi, işıqlandırma sistemi, çox nöqtəli təhlükəsizlik kəmərləri, radio qurğuları və yedəkləmə gözü daxildir. O, isteğe bağlı olaraq özünü bərpa edən bucurqad, nüvə, bioloji və kimyəvi filtrasiya dəsti, avtomatlaşdırma yanğınsöndürmə sistemi, domofon sistemi, naviqasiya sistemi və köməkçi enerji bloku ilə təchiz oluna bilər. APC konfiqurasiyasında avtomobil doqquz personal daşıya bilər və ekipaj tərəfindən idarə olunan pulemyotlar və qısa mənzilli yer-hava raketləri və qumbaraatanlarla silahlanmış uzaq silah stansiyaları da daxil olmaqla bir sıra müxtəlif silahlarla silahlana bilər.
Cobra II 6,7 litr həcmli, altı silindrli, su ilə soyudulan, turbo yüklü, ümumi relsli, avtomatik sürət qutusu ilə birləşdirilmiş dizel mühərriki (altı irəli və bir geri) ilə təchiz edilmişdir. O, 2650 rpm-də 360 at gücü (269 kVt) güc və 1400 rpm-də 1100 Nm fırlanma anı istehsal edir. Mühərrik həmçinin F-34 və F-54 yanacağı ilə uyğun gəlir. Onun maksimal sürəti 110 km/saat (68 mil/sa) və 700 km (430 mil) məsafədə işləyə bilər.
Otokar Cobra II üçün həm açıqlanmayan müştəridən, həm də Türkiyə Silahlı Qüvvələrindən sifariş alıb.
2015-ci ilin sonlarında Türkiyə Silahlı Qüvvələri 52 milyon dollar dəyərində 82 Cobra II avtomobili və müvafiq sistemlər, texniki xidmət və dəstək sifariş edib. 2016-cı ilin iyun ayında Türkiyə Silahlı Qüvvələri 120,8 milyon dollar dəyərində açıqlanmayan sayda Cobra II avtomobilləri ilə yanaşı müvafiq sistemlər, texniki xidmət və dəstək sifariş edib. 2015-ci il sifarişi ilə eyni dəyərin nəqliyyat vasitələrinə nisbətini fərz etsək, bu, təxminən 180 nəqliyyat vasitəsinin sifarişini nəzərdə tutur.
İstifadə edən ölkələr
thumb|300px|Otokar Cobra istifadəçi ölkələri
Ayğırçəmən-i Süfla (Bostanabad)
Ayğırçəmən-i Süfla və ya Aşağı Ayğırçəmən — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 60 nəfər yaşayır (9 ailə).
Millikəndi (Biləsuvar)
Millikəndi — İranın Ərdəbil ostanının Biləsuvar şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 98 nəfər yaşayır (18 ailə).
Göybaza (Bicar)
Əhalisi
Kənddə 2006-cı il siyahıya alınmaya görə 390 nəfər yaşayır (71 ailə). Əhalisini azərbaycan türkləri təşkil edir.
NGC 541
NGC 541, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. E-S0 tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Diznab (Bostanabad)
Diznab — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 202 nəfər yaşayır (46 ailə).
Riçard Morninqstar
Riçard Morninqstar — ABŞ Dövlət katibinin Avrasiya enerji məsələləri üzrə xüsusi nümayəndəsi (2009–2012). ABŞ-nin Azərbaycan Respublikasında səfiri (2012 -2014 ).
Təhsili
Riçard Morninqstar bakalavr təhsilini Harvard Universitetində, hüquq magistri dərəcəsini isə 1970-ci ildə Stenford Hüquq Məktəbində almışdır.
Şəxsi həyatı
Riçard Morninqstar Feyt Pirs Morninqstarla ailə qurmuş, 2 oğlu və 2 qızı vardır.
Madjenta (rəng)
Madjenta və ya Fuşya rəngi — qırmızı və mavi işığın bərabər nisbətdə qarışdırılması ilə əldə edilir. Bu rəng daha çox ingilis dilindəki adının tələffüzü olan "magenta" olaraq adlandırılır.
Ümumi məlumat
Madjenta dördrəngli (CMYK) çapda istifadə olunan rənglərdən biridir.
Madjenta rənginin hex dəyəri "#FF00FF", RGB dəyəri "255, 0, 255", CMYK dəyəri isə "0, 100, 0, 0"dır.
Kurqan fərziyyəsi
Kurqan fərziyyəsi (nəzəriyyəsi) erkən Hind-Avropa mənşəyinin Qara dəniz-Xəzər çöllərində tapılan arxeoloji “Kurqan mədəniyyəti”nə mənsub olduğunu irəli sürən nəzəriyyələrdən biridir. Kurqan türkcə “koruqan” sözündən götürülmüş olub, hörülmüş məzar mənasını verən bir termindir.
Kurqan modeli Hind-Avropa tayfalarının mənşəyi ilə bağlı ən çox qəbul edilən təklifdir. Kurqan təhlili olduqca maraqlıdır və bir çox arxeoloq və linqvistik tərəfindən tam və ya qismən qəbul edilmişdir.
Kurqan fərziyyəsi ilk dəfə 1950-ci illərdə Marija Gimbutas tərəfindən irəli sürülmüşdür. Gimbutas “Kurqan mədəniyyəti”ni bir-birini izləyən dörd ardıcıl dövrün nəticəsi kimi tanımışdır. Ən qədimi (I Kurqan) Mis dövrünə (e.ə. 4-cü minilliyin əvvəlləri) aid olan və Dnepr/Volqa arasında tapılmış Samara və Seroqlazovka mədəniyyətlərini də ehtiva edir. Fərziyyəyə görə, bu mədəniyyətlərin köçəri tayfaları eramızdan əvvəl III minilliyə qədər Qara dəniz-Xəzər çöllərinə və Şərqi Avropaya yayılıblar.
Ümumi baxış
thumb|200px|sol|At arabasının tarixi yayılma arealı. Şəkildə göstərilmiş tarixlər təxmini olaraq eramızdan əvvəlki illərdir.
Nəzəriyyə ilk dəfə 1956-cı ildə Tarixdən əvvəlki Şərqi Avropa kitabının I hissəsində təqdim edilərkən, Marija Gimbutasın Hind-Avropa mənşələrinin axtarışına verdiyi töhfə arxeologiya və linqvistika fənlərinin sintezinə səbəb oldu. Hind-Avropa mənşəyinin Kurqan modeli Qara dəniz-Xəzər çöllərini Proto-Hind-Avropa (PHA) vətəni kimi təklif edir. Regionda müxtəlif qədim dövrlərdə PHA dialektlərinin danışıldığı hesab edilir. Modelə görə, Kurqan mədəniyyəti bütün Qara dəniz-Xəzər çöllərini əhatə edənə qədər yayılmağa davam etmişdir. (IV Kurqan eramızdan əvvəl 3000-ci illərdə Yamnaya mədəniyyəti ilə əlaqələndirilir.)
Atın əhliləşdirilməsindən və daha sonra ilk at arabasının istifadəsindən faydalanan Kurqan mədəniyyəti bütün Yamnaya zonasına yayılır. Atın əhliləşdirilməsinin ilk güclü arxeoloji sübutu Ukraynadakı Azov dənizinin şimalındakı Sredny Stoq mədəniyyətinə aiddir və erkən PHA və ya eramızdan əvvəl V minilliyə aid PHA-dan da əvvəlki dövrə uyğundur.
Kurqan mədəniyyəti
293px|thumb|sağ|Kurqan modelinə görə e.ə 4000-1000-ci illər arasındakı Hind-Avropa miqrasiyaları. [[Madjenta (rəng)|Galibarda zona (Samara mədəniyyəti, Sredny Stog mədəniyyəti). Qırmızı sahə e.ə 2500-cü ilə kimi Hind-Avropa dili danışan cəmiyyətlər, və narıncı sahə e.ə 1000-ci ilə qədər.]]
Gimbutas 1956-cı ildə II Srednıy Stoq, Yamna və İp çaplı dulusçuluq mədəniyyətini (Şərqi və Şimali Avropanın əksər hissəsinin IV və III minilliklərini əhatə edən) birləşdirən daha geniş terminə istinad etmək üçün 7“Kurqan mədəniyyəti” terminini müəyyən etmiş və istifadə etmişdir. “Kurqan mədəniyyəti” modeli Kalkolitdən Erkən Tunc dövrünə qədər bir çox mədəniyyətlər arasında oxşarlığı nəzərdə tutur. Modelə adını verən kurqanlar bir çox vacib amillərdən yalnız biridir. Arxeoloji mədəniyyətlərin qruplaşdırılmasında həmişə olduğu kimi, bir mədəniyyət ilə digər mədəniyyət arasındakı ayırıcı xətt aydın şəkildə çəkilə bilməz və müzakirəyə açıqdır.
Gimbatusun “Kurqan mədəniyyəti”nə daxil olan mədəniyyətlər:
Devid Entoni “Kurqan mədəniyyəti” terminini heç bir mənası olmayan bir termin hesab edir. Onun sözlərinə görə, “Kurqan mədəniyyəti o qədər geniş şəkildə müəyyən edilib ki, demək olar ki, kurqan məzarı olan istənilən mədəniyyəti, hətta kurqan məzarı olmayan mədəniyyəti belə bu tərifə daxil etmək mümkündür”. Buna görə də o, bu termindən istifadə etmir və bunun əvəzinə Yamnaya mədəniyyətini və onun digər mədəniyyətlərlə əlaqəsini nəzərdən keçirir. O, Maykop mədəniyyətini bu mədəniyyətlərə daxil etmir, çünki onların danışdıqları dilin Hind-Avropa dili deyil, Qafqaz dili olduğunu ehtimal edir.
Mədəniyyət və yayılma mərhələləri
350px|thumb|sağ|Kurqan modelinə ümumi baxış.
Təklif olunan 3 ardıcıl yayılma dalğası mövcuddur:
Rəzəvül
Əhalisi
Əhalisi 208 nəfərdir.
Toponimiyası
Rəzəvül oykonimi talış dilində "üzümlük", "tənəklik" mənasını bildirir.
Msila
Msila — Əlcəzairin şimalında şəhər, eyniadlı vilayətin inzibati mərkəzi.
Coğrafi mövqe
Şəhər vilayətin şimal hissəsində, Atlas dağlarının ətəklərində, dəniz səviyyəsindən 467 metr yüksəklikdə yerləşir. Msila ölkənin paytaxtı Əlcəzairdən təxminən 175 kilometr cənub-şərqdə yerləşir.
Əhalisi
2008-ci ilin siyahıyaalınmasına əsasən, əhalinin sayı 156,647 nəfər idi. İllər üzrə şəhər əhalisinin dinamikası:
Nəqliyyat
Ən yaxın hava limanı Bu-Sadə şəhərində yerləşir.
İqtisadiyyat
Msila əhəmiyyətli regional kənd təsərrüfatı, eləcə də ticarət mərkəzidir.
Ruprext (Almanların kralı)
Pfalslı Ruprext (Ruprecht von der Pfalz; ), bəzən Pfalslı Robert kimi tanınan, Vittelsbax sülaləsinin üzvü, 1398-ci ildən Pfals kürfürstü (III Ruprext adıyla) və 1400-cü ildən ölümünə qədər Almanların kralı.
İlk illəri
Ruprecht 5 may 1352-ci ildə Amberqdə II Ruprext və onun həyat yoldaşı Beatrisin yeganə oğlu olaraq dünyaya gəldi. 13 yaşında anasını itirməsi istisna olmaqla, gəncliyi barədə heç nə məlum deyil. Lakin o, erkən yaşlarından mühüm tədbirlərdə iştirak edirdi. 1378-ci ildən o, böyük əmisi I Ruprext və atası II Ruprextlə birlikdə mühüm sənədlərdə adı görünürdü. Nəticədə, o, Pfalsın gələcək varisi kimi əvvəlcədən məlum idi. Kürfürst kimi hakimiyyətinə qədər o, əsasən Yuxarı Pfalsda yaşadı. 1385/86-cı ilin qışında o, Prussiya səlib yürüşünə qoşulub.
Ruprext 27 iyun 1374-cü ildə Amberqdə Nürnberq burqqrafı V Fridrixin qızı Elizabet fon Hohensollern ilə evləndi. Evlilikdən cəmi altı oğul və üç qız dünyaya gəldi. Bu qədər övladın olması Pfalsın birliyini təhlükə altına salırdı. Buna görə də II Ruprext 1392-ci ildə oğlu III Ruprext ilə razılaşdı ki, gələcəkdə yalnız böyük oğlun əsas titulu alması lazımdır. Sonradan doğulan oğullar üçün yalnız əlavə hersoqluqlar və ya dini karyera nəzərdə tutulurdu. Ata-oğul bunu 13 iyul 1395-ci il tarixli "Rupert Razılaşması"nda təsbit etdilər, lakin akt natamam, möhürlənməmiş və hüquqi qüvvəyə malik olmamışdır. Qaydalar toplusu əsasən təsirsiz qaldı, çünki onun əhatə etdiyi Ruprextin oğulları öldü. Atasının ölümündən sonra, Ruprext 46 yaşında kürfürstlüyə gəldi.
Krallıq uğrunda mübarizə
Hohenştaufenlərdən bəri heç bir Roma-Alman hökmdarı sağlığında oğlunun varisi seçilməsinə nail ola bilməmişdi. IV Karl ilk dəfə 1376-cı ildə yenidən uğur qazandı, kürfürstlər oğlu Venzeli 1376-cı ildə atası hələ sağ ikən kral seçdi. Bununla belə, atasının 1378-ci ildəki ölümündən sonra hökmranlıq edən Venzel, sonrakı illər ərzində getdikcə daha çox Bohemiya krallığına fokuslandı. Nəticədə o, imperiyanın digər ərazilərində görünmür və reyxstaqlarda iştirak etmirdi. Onun daimi yoxluğu siyasi cəhətdən Kürreyn dairəsindəki 4 kürfürstdən (Mayns, Köln və Trir arxiyepiskopları və Pfals kürfürstü) uzaqlaşması demək idi. Tezliklə Bohemiyada da Venzelin hakimiyyəti böhrana düşdü. Vatslav 8 may 1394-cü ildə müxalif Bohemiya zadəganları tərəfindən tutuldu və sonra həbs edildi. Kürfürstlər bir müddət sədaqətlə onun azadlığa çıxması üçün güclərindən istifadə etdilər. Ruprext bir ordu ilə Pfalsdan Bohemiyaya gələrək və Venzelin azad edilməsini təmin edə bildi. Kürfürstlər onun aktiv hakimiyyətə qayıdacağını ümid edərkən 1396-cı ildə Venzel öz ögey qardaşı Sigizmundu İmperiya naibi təyin edərək qeyri-müəyyən müddətə hakimiyyətdən uzaqlaşdı. Bu, kürfürstlərin öz imicinə və imperatorun seçilməsindəki roluna əsaslı şəkildə təsir etdi. Venzellə razılaşma əldə etmək mümkün olmadı. Buna görə də 1390-cı illərin ortalarından etibarən kürfürstlər getdikcə daha çox öz maraqlarını güdürdülər. Kürreynlilər yazılı müqavilələr və hərbi yardım vədləri ilə digər knyazları özlərinə cəlb etməyə çalışırdılar.
1400-cü il avqustun 20-də onlar Venzelin "faydasız, laqeyd, diqqətsiz parçalayıcı və imperiyanın ləyaqətsiz sahibi" olduğu üçün kral vəzifəsindən qovulduğunu elan etdilər və bu əməli imperiya qarşısındakı məsuliyyətləri ilə əsaslandırdılar. Venzel bu qərarı tanımadı və Romalıların kralı titulundan istifadə etməyə davam etdi. O, ölümünə qədər özünü kral kimi qəbul etdi.
Krallığı
Ənənəvi Reyxstaq məkanı olan Frankfurt qapılarını Ruprext üçün bağladı. Frankfurtlular Bohemiya ilə ticarət maraqlarını təhlükəyə atmaq istəmədilər və Venzel ilə çox yaxşı münasibət saxladılar. Frankfurt Ruprextin 6 həftəlik mühasirəsindən sonra oktyabrın 26-da şəhərə daxil olmağa icazə verdi. Bundan sonra şəhər yeni kralın ən mühüm bazalarından birinə çevrildi. Kürreyn dairəsi kürfürstləri Ruprexti Almanların kralı elan etdikdən sonra formal tacqoyma üçün Axen şəhərinə yürüş etdilər. O dövrlərdə Azad İmperiya şəhəri olan Axen onların qapıdan içəri girməsinə icazə vermədikdə, Ruprext 6 yanvar 1401-ci ildə Kölndə arxiyepiskop III Fridrix (1372–1414) tərəfindən taclandırıldı. Digər tərəfdən, Geldern hersoqluğu vasitəsilə Lüksemburq sülaləsi tərəfdarı Fransa ilə əlaqəsi olan Aaxen, 1407-ci ilə qədər Ruprextə soyuq münasibət bəslədi.
İmperiyanın tacı Venzeldə olduğu üçün Rupert heç vaxt Müqəddəs Roma imperatoru ola bilmədi, özünün hazırladığı olduqca ucuz tacla kifayətlənməli idi. İmperiyada möhkəm bir güc bazası olmayan Ruprextin hakimiyyəti, güclü Lüksemburq sülaləsi tərəfindən legitim olaraq tanınmadı. Buna baxmayaraq, Venzel də özü kral titulunu qaytarmaq üçün heç bir tədbir görmədi. Ruprext bu dəfə üzünü kilsəyə tutdu və Papa IX Bonifatsini dəstəklədi. Kral Cənubi Almaniyada müəyyən tanınma qazandıqdan sonra İtaliyaya yürüşə başladı və burada güclənmiş Milan hersoqluğu üzərində Can Qaleaçço Viskontini məğlub etməyə Papa tərəfindən Müqəddəs Roma İmperatoru tacını almağa ümid edirdi.
İtaliya yürüşü
1401-ci il avqustun 1-də Ruprextin İtaliyadan sağ-salamat qayıtmaması ehtimalında düzəlişlər edən bəzi fərmanlar verildi, o cümlədən oğlu Lüdviqi öz varisi təyin etdi. Sentyabrın 9-da o, oğlu Lüdviqi Pfalsda müavin təyin etdi. Dörd gündən sonra o, Romaya səfəri zamanı Lüdviqi həm də İmperiya naibi təyin etdi. Ənənəvi fikirlərə uyğun olaraq, Ruprext naibliyi heç bir halda kralın səlahiyyətlərinə bərabər olmayan məhdud səlahiyyətlərə malik müvəqqəti vəzifə kimi başa düşürdü. Bu, Ruprext imperiyada olmadığı müddətdə onu kral kimi təmsil etmək üçün nəzərdə tutulmuşdu.
Lakin Ruprextin yürüş üçün kifayət qədər maliyyəsi yox idi, buna görə də Florensiya və yuxarı Alman banklarından borclar almalı idi. Lakin gözlənilən ödənişlər baş tutmadı və ya gec çatdı. Nəticədə, 1401-ci ilin sentyabrında Auqsburqda imperiya ordusunun bir hissəsi buraxılmalı oldu. Ordunun qalan hissəsi ilə Ruprext həyat yoldaşının müşayiəti ilə Alp dağlarını keçdi və 14 oktyabr 1401-ci ildə Trentoya gəldi. Florensiyalılar ona izah etdilər ki, onlar 65.000 dukat məbləğdə pulu yalnız kral Milana qarşı müharibə ilə bağlı müqavilə öhdəliklərini yerinə yetirdikdən sonra ödəmək istəyirlər. Milan Ruprext və Florensiyalıların ümumi düşməni idi. 1395-ci ildə Venzel, Milanın keçmiş naibliyini 100.000 florinlik nəhəng məbləğ müqabilində hersoqluğa çevirmiş və Can Qaleaçço Viskontini onun ilk hersoqu təyin etmişdi. Eyni zamanda, bu hərəkət imperiya mülkiyyətindən uzaqlaşmanı təmsil edirdi ki, bu da Venzelin kürreynlilər tərəfindən devrilməsinin səbəblərindən biri idi. Kral seçiləndə Ruprext Viskontilərə qarşı tədbir görəcəyini vəd etmişdi. Lakin Breşia yaxınlığında Milan ordusuna qarşı məğlubiyyət (22 noyabr 1401) maliyyə cəhətdən güclü Viskontilər ilə Ruprext arasındakı fərqi tez bir zamanda aydınlaşdırdı. Köln arxiyepiskopu Fridrix və Avstriya hersoqu IV Leopold kimi mühüm müttəfiqlər Ruprextin ordusunu tərk etdilər. Zəifləmiş Ruprext Paduaya geri çəkilməli oldu. 1401/02-ci ildə qışını orada keçirdi.
Venesiya öz növbəsində Ruprexti təmtəraqla qəbul etdi, lakin ona heç bir dəstək vermədi və bitərəfliyini elan etdi. 1402-ci il aprelin ortalarında Ruprext Alp dağlarının şimalına keçərək Almaniyaya getməyə qərar verdi. Xoşbəxtlikdən Venesiya ona qayıtmaq üçün 4000 dukat vermişdi. Uğursuz italyan kampaniyası Ruprextin sonrakı krallığı üçün ağır bir yük oldu. Bu uğursuzluq xəbəri Almaniyada iğtişaşları artırdı, lakin kral sülhü bərpa etmək səylərində müəyyən uğur qazandı. Venzel 1402-ci ilin martında qardaşı Sigizmund tərəfindən Praqa qalasında həbs edildikdən sonra Lüksemburqların müqaviməti zəiflədi və gələn il onun hakimiyyəti nəhayət Papa tərəfindən tanındı. Ruprext həmçinin 6 iyul 1402-ci ildə oğlu Lüdviq ilə IV Henrinin qızı Lankasterli Blanşı evləndirərək İngiltərənin dəstəyini qazandı.
İqtisadiyyat
Ruprext, İtaliya kampaniyasından olan borcları ödəmək üçün 1402/05-ci ilə qədər miras qalmış torpaqlarına əlavə vergi qoymalı oldu. Kürreynlilərə verdiyi vədə uyğun olaraq 1401-ci ildə gömrük rüsumlarını ləğv etmişdi. Lakin onun tarifləri yenidən gətirmək planı həm də ona görə uğursuz oldu ki, o, kürfürstlərin razılığı olmadan heç bir yeni tarif tətbiq etməyəcəyinə söz vermişdi. 1404-cü ildə Ruprextin Frankfurtda kral zərbxanası üçün işləyib hazırladığı və imperiyada yeni, vahid sikkə planları da həyata keçirilə bilmədi. Nəticədə dövlətin başçısı kimi onun yəhudilərdən vergi almaq səyləri gömrük və sikkələrlə bağlı planlarından daha uğurlu idi. O, Bavariyalı Lüdviqdən bəri yığılan "Qızıl qurban vergisi"nin (Goldenen Opferpfennigs) ödənişini yenidən təşkil etdi. On iki yaşından yuxarı bütün yəhudilər vergi ödəməli idilər. 1407-ci ildə İsrail fon Rothenburqu imperiyanın bütün yəhudiləri üçün baş rabbi təyin etdi. Bu yolla o, imperiyada geniş səpələnmiş yəhudi icmaları haqqında daha yaxşı məlumat əldə etmək istəyirdi.
Sonrakı hakimiyyəti
14 sentyabr 1405-ci ildə Mayns kürfürstlüyü, Baden, Vürttemberg və 17 Şvabiya şəhəri birləşərək Ruprextə qarşı "Marbax liqasını" yaratdı. Şvabiyanın Marbax şəhərində bağlanan ittifaqa Mayns arxiyepiskopu İohann rəhbərlik edirdi. İştirak edənlərin motivləri fərqli idi: şəhərlər Ruprextin tələb edə biləcəyi yenilənmiş vergi ödənişlərindən qorxurdular. Öz növbəsində, Mayns arxiyepiskopu ilə Pfals arasında ərazi mübahisələrindən yaranan rəqabət var idi. Bununla belə, Ruprext knyazlıqlarla açıq qarşıdurmadan yayındı və təbliğata arxalandı: Yalnız kralın sülhü qorumaq hüququ var idi. Marbax liqası ilə münaqişənin kulminasiya nöqtəsi həm də krallığın böhranını əks etdirirdi.
Ruprext Papanın hakimiyyətini gücləndirərək imperator olmaq məqsədindən əl çəkməmişdi. Lakin onun Avropa səviyyəsində siyasi imkanları zəif olaraq qaldı. Onun kilsə məsələsi ilə bağlı bütün cəhdləri uğursuz oldu.
Ruprextin ölümündən bir neçə ay əvvəl Mayns arxiyepiskopu İohann Ruprexti vəzifədən salmaq üçün səylərini gücləndirdi. Ruprext, 1410-cu ilin martında Marburqda, martdan aprel ayına qədər Heydelberqdə, apreldə Nürnberqdə, sonra yenidən Haydelberqdə və may ayında Oppenheym reyxstaqlarındakı başqalarından gələcək dəstək üçün ümidsiz idi. Ölümündən bir müddət əvvəl o, tacının satılmasını əmr etdi ki, əldə edilən pulu aptekçiyə, dəmirçiyə, çəkməçiyə, rəssama və digər yoxsullara olan borclarını ödəmək üçün istifadə etsin.
Ölümü
18 may 1410-cu ildə Ruprext 58 yaşında Oppenheim am Reyn yaxınlığındakı Landskron qalasında vəfat etdi. Ruprext, ölümündən iki gün sonra Müqəddəs Ruh kilsəsində dəfn edildi. Nə kürfürstlər, nə də mühüm knyazlar dəfn mərasimində iştirak etmədilər. Yalnız bir neçə yüksək vəzifəli şəxs, kralın oğulları və Riqa arxiyepiskopu iştirak edirdi. Dəfn mərasimləri Nürnberq, Frankfurt və Nördlingen Azad İmperiya şəhərlərində keçirildi. Dəfn mərasimi iyunun 9-da Heydelberqdə baş tutdu. Həyat yoldaşı bir il sonra öldü və onun yanında dəfn edildi.
Varisliyi
Mövcud sülalə müqavilələrinin əksinə olaraq, Ruprext torpaqlarını dörd oğlu arasında bölüşdürmək qərarına gəlmişdi. Bölgünü bu məqsədlə ona yaxın olan yeddi müşavir tərəfindən təyin edilmiş komissiya həyata keçirməli idi. Pfals kürfürstlüyünün ərazisinin dörd yerə bölünməsinə baxmayaraq, ərazi 1410-cu ildəki halı ilə 1395-ci ilə nisbətən daha böyük idi. Ölümündən iki gün əvvəl Ruprext Lüdviqə Pfalsın əsas ayrılmaz hissəsini vəsiyyət etdi. Ruprextin kiçik oğulları İohann Pfals-Noymarktı, Otto Pfals-Mosbaxı, Stefan isə Pfals-Zimmerni aldı.
Mariya Qimbutas
Marija Gimbutas (litvaca: Marija Gimbutienė; ) — Litva-Amerika arxeoloqu və antropoloqu idi. Neolit ​​və Tunc dövründə mövcud olan "Qədim Avropa" mədəniyyətlərini öyrənmiş; Hind-Avropa dil ailəsinin vətənini təsvir edən kurqan hipotezini irəli sürmüşdür. Vilnüs Universitetinin məzunudur.
Hacıağa (Bostanabad)
Hacıağa — İranın Şərqi Azərbaycan ostanının Bostanabad şəhristanı ərazisinə daxil olan kənd.
Zoe Saldana
Zoe Saldana (, 19 iyun 1978) — ABŞ aktrisası.
Həyatı
Zoe Saldana Amerika Birləşmiş Ştatlarının Nyu-Cersi ştatında anadan olmuşdur.Anası Puerto-Riko, atası Dominikan Respublikasındandır. Uşaq vaxtı ingilis və ispanca öyrənmişdir. O, 9 yaşında atasını avtomobil qəzasında itirmişdir. Atası vəfat etdikdən sonra, anası hər iki qızı ilə birlikdə Dominikan Respublikasına geri dönmüşdür. Dominikan Respublikasında ən yaxşı rəqs məktəblərinə gedərək, balet dərsləri almışdır. ABŞa geri qayıdaraq liseydə teatr kurslarına yazılır və aktyorluq kursuna gedir. Dərsləri ilə yanaşı 1990-cı ilin ortalarında Burger Kingdə kassir kimi işləyir.
Kariyerası
İlk dəfə 1999-cu ildə "Law & Order" serialına çəkilir. 2000-ci ildə "Center Stage" filminə dəvət alan aktrisa, təhsilini dayandırır. 2002-ci ildə Britni Spirsin "Crossroads" filmində və "Drumline" adlı komedia filmində oynamışdır. Daha sonra "Anamaria" adlı bir qulduru canlandırdığı 2003-cü il istehsalı olam Pirates of the Caribbean: The Curse of the Black Pearl filmində rol almışdır.
Juan Luis Guerranın "La llave de mi corazón" adlı mahnısının video klipində oynamışdır. "Star Trek" filmində Uhura obrazını canlandırmışdır. 2009-cu ildə Ceyms Kemeronun Avatar filmində "Neytiri" adlı bir Navi şahzadəsini canlandırmışdır.
Whoopi Goldberg və Ancelina Colinin heyranı olduğunu bildirən sənətçı, "Maxim" jurnalı tərəfindən keçirilən "Ən Seksi 100 Qadın" sorğusunda 42-ci pillədə yer almışdır.
NGC 4533
NGC 4533, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. Scd tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Kompüter faylı
Kompüter faylı — informasiyanın diskdə tutduğu yerdir.
Faylın adı iki hissədən ibarət olur: adın özündən və faylın tipini göstərən uzantıdan. Faylın adında hərf və rəqəmlərdən istifadə etmək olar. Məsələn: “İnformatika-7”, “Lesson1”, “sgfg123”, “Bölüm_1”. Bəzi simvolların xüsusi təyinatı olduğundan faylın adında onlardan istifadə etmək olmaz. Kompüter üçün faylın adının böyük və ya kiçik hərflərlə yazılmasının fərqi yoxdur. Faylın adı ən çoxu 255 simvoldan ibarət ola bilər, ancaq çalışmaq lazımdır ki, o, yetərincə qısa olsun. Faylın adında * / : < > ? \ | “ simvollarından istifadə etməyin. Həmin simvolların hər birinin əməliyyat sistemi üçün xüsusi mənası var.
Faylın aşağıdakı növləri olur:
Hər bir faylın öz unikal adı və ünvanı vardır. Ünvan faylın harada yerləşdiyini göstərir. Eyni məqsədli faylları qovluqlarda quruplaşdırırlar. Bu istifadəçiyə faylı tez axtarıb tapmağa imkan verir.
Hər bir fayl yarandığı proqramdan asılı olaraq xüsusi formata (genişləndiriciyə) malikdir.
Bütün əməliyyat sistemləri faylların axtarışı ilə məşğul olan xüsusi proqrama malikdir. Disketlər, bərk və kompakt disklər cığırlara və sektorlara bölünmüşdür. Ən birinci cığır və ya 0-cı cığır – yükləmə sektoru (Boot Record) sistem xarakterli olub, onda diskin formatı haqqında əməliyyat informasiya yerləşir. Ondan sonra fayılların yerləşmə cədvəli (FAT-cədvəli) yerləşir. Bu cədvəldə diskdəki faylların ünvanları yerləşir. Əgər diskdən hər hansı fayl istifadə üçün çağırılsa, bu zaman bu cədvəldən həmin faylın yerləşdiyi cığır və sektor müəyyən olunur. Bundan sonra maqnit başlıq həmin yerdən faylı oxuyur, prosessor isə onu operativ yaddaşa göndərir. 3,5 düyümlü disketlər (floppi) 1,44 Mbayt informasiya tutumuna malik olub, hər cığırda 18 sektor olmaqla 80 cığıra bölünür. Bəzən hər hansı bir faylın və ya qovluğun harada saxlandığını, yaxud hansı adla saxlandığını heç cür xatırlamaq olmur.Belə fayl yaxud qovluqları tapmaq üçün əməliyyat sisteminde AXTARIŞ SİSTEMİ nezerde tutulmuşdur.
Roko Blajeviç
Roko Blajeviç — Xorvatiya müğənnisi. O, Xorvatiyanın Dora 2019 musiqi festivalında qələbə qazandıqdan sonra Xorvatiyanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmək hüququnu əldə etmişdir. Rokonun müsabiqədə ifa etdiyi mahnı "The Dream" adlanır.
Həyatı
Roko Blajeviç 2000-ci ildə Xorvatiyanın Split şəhərində anadan olmuşdur. Onun anası Mariya Saratliya-Blajeviç də Roko kimi müğənnidir. Atası isə Rokodan fərqli olaraq klapa tərzinə üstünlük verən ifaçıdır. Onun qardaşı da gitara ifa edir.